בה"ד חיל הים

**בה"ד חיל הים**, או בשמו הרשמי **בה"ד 600**, הוא בסיס ההדרכה המכשיר את המגויסים לשירות בצוותי כלי השיט וביחידות חיל הים. מחנה הבסיס ממוקם בחוף הים התיכון בשכונת בת גלים בחיפה, במחנה ששימש את הצי המלכותי הבריטי בתקופת המנדט.

## סמל הבסיס
סמל הבסיס מורכב ממגן בעל שדה בצבע כתום המסמן את הכשרת החובל המוקם בחבל צהוב המציין את הכשרת היסוד. על המגן מוטבע סמל הכולל ינשוף בצורה מפושטת מייצג את החוכמה וההעשרה, אשר במרכזו עוגן במייצג את ההכשרה הימית וזוג פסים תכולים המייצגים את הים.

## פעילות
בבה"ד מכשירים את קציני החיל בית הספר לחובלים, בית הספר לפיקוד ימי ומתקיימת הכשרה מקצועית לשירות כאנשי צוות בצוללות, ספינות טילים, פלגות הבט"ש, ומערך השליטה ויחידות התחזוקה והלוגיסטיקה של החיל. הכשרה ראשונית לשירות צבאי, ימאות והכשרות מתקדמות בתפעול מכשירים ממוחשבים, מודיעין ושליטה בזירה הימית.

בסיס ההדרכה מפעיל מתקני אימונים וסימולטורים ממוחשבים המשמשים את היחידות הלוחמות ואת הקורסים השונים. ביניהם: המת"ט - מתקן לאימון טקטי, מתקן אימון בלוחמה נגד צוללות, מתקן המדמה שליטה בצוללת ומתקן לאימון מערכת הנשק בקרבות הטילים.

בבסיס ההדרכה נעשו הכשרות קדם צבאיות למסגרת גדנ"ע ים הפנימיה לאלקטרוניקה והכשרת מוכמו"ת. בשנת 2008 הוקם בבה"ד בית הספר הטכני של חיל הים, "צור-ים", המחנך תלמידים בכיתות ט'-י"ב במקצועות טכנולוגיים ונותן לתלמידיו זיקה לחיל הים.

בשנת 2010 הבה"ד זכה בפרס הרמטכ"ל ליחידות מצטיינות בקטגוריית יחידות הדרכה.

## תפקידי הבסיס
הבסיס אחראי להכשרתם של כלל חיילי חיל הים, מלבד לוחמי שייטת 13, לוחמי ילת״ם ומספר מקצועות כלליים הנלמדים בבסיס הדרכה אחרים (לדוגמה, חובשים). בין ההכשרות נמנים הכשרות ללוחמי ספינות הטילים והדבורות, על כלל מקצועותיהם (כ-20 קורסים שונים), בק"ש, טכנאים כלליים של החיל (כ-30 מקצועות שונים), לוחמי הצוללות, קורסים מקצועיים לנגדים ועוד מגוון תפקידים כלליים. הבסיס משמש גם כבסיס טירונות לחיל הים, ורוב חיילי החיל עוברים טירונות בו. בנוסף המהפך למקצועות החיילים בבה"ד נמצא גם בית הספר לחובלים, בית הספר לחובלים מכשיר קצינים שיפקדו בספינות, על הכשרתם הפיקודית והמקצועית. בית הספר לחובלים, יחד עם בית הספר לטיסה, הם המקומות היחידים בצבא המכשירים קצינים מלבד בה"ד 1. בבית הספר לפיקוד ימי מתקדם נערכים גם ההכשרות המשלימות לחובלים, כמו קורס מפקד מחלקה, או מפקד דבורה.

יחיד עם הכשרות אלו יש גם אימוני שגרה שמתבצעים בבה"ד למטרת שיפור ידע בקרב חיילים סדירים. הכשרות אלו נערכות בעזרת סימולטורים, סדרות לימוד וכיוצא בזה.

## המהפכה משנות ה-70
עם תכנון ובנית ספינות הסער ב-1965 נולד הצורך בשינויים מהותיים בכל הקשור להכשרות בעלי התפקידים בספינות בכל הרמות. עד להיערכות בנושא עיקר ההדרכה בוצעה בספינות סער שהגיעו משרבורג בשיטת הכשרה תוך כדי עבודה (OJT), החל מאח"י מבטח שהגיעה לישראל בסוף 1967. את לימודי התיאוריה עשו בבה"ד והעבודה והתרגולת המעשית בספינות. קציני המחלקות והנגדים הבכירים היו המדריכים בתרגולת המעשית. לקצין המכונה היה תפקיד מפתח מהיותו הסמכות הטכנית העליונה בספינה. עם הגעת יותר ספינות סער משרבורג הוקל הלחץ על הספינות.

עקב שניתנה עדיפות תקציבית מוחלטת לפיתוח ולהתקנת מערכות האמל"ח בספינות הסער היה עיכוב במימוש מתקני אימון תואמים בבה"ד שהותקנו רק לאחר מלחמת יום הכיפורים.

תרגולים יבשים ואף תרגילי קרב בים לא איפשרו ביצוע תחקירים מעמיקים ואובייקטיביים. חיל הים נהג בשנות ה-60 לבצע תרגול סימולטיבי טקטי שנתי במתקני האימון של הצי המלכותי הבריטי במלטה. ב־1971 נכנס לשימוש מתקן התרגול הטקטי (מת"ט) שפותח על ידי חברת אלביט מערכות. בגרסה הראשונה היה למת"ט זיכרון של 64KB, וכעבור מספר שנים עבר שדרוג של חומרה ל־128KB. בסוף שנות ה-80 הוחלף במערכת חדישה יותר. המתקן היה בעל שימושים שונים וחשובים - בחינת ושיפור תורת הקרב, תרגול ומבחן מפקדים מרמת זוג ספינות ומעלה, בניית תוכניות מבצעיות ועוד. התחקירים היו מאוד חשיפתיים ונערכו תוך השוואת ההחלטות ותמונת הקרב אצל מפקדים עם התמונה האמיתית. כל זאת בנוכחות כל הקצינים, גם הזוטרים ביותר. ריבוי התרגולות איפשר למפקדי הספינות, המפלגים והמש"ט להגיע לרמת מיומנות גבוהה ושימשו כהכנה טובה מאוד למלחמת יום הכיפורים.

## מבנה הבסיס
הבסיס נחלק למספר פלגות שתחתיהם בתי ספר למקצועות השונים
* **פלגת הדרכה** - מכשירה את המדריכים, את מפקדי הקורסים וכן מסעית בבניית קורסים ושיפורם.
* **פלגת סימולטורים-** מאגדת תחתיה את קורס מאמנות סימולטור ואת מאמנות הסדיר בסימולטורים השונים בתחומי הצוללות, ספינות הטילים ועוד. בנוסף, נמצא תחת הפלגה קורס חק״מ (חוקרי מודיעין ימי) שלאחר סיום הכשרתם ישובצו בבסיסים השונים בחיל.
* **פלגת הכשרות  ** - בית ספר טירונות, בית ספר לוחמים, בית ספר מפקדים ובית ספר שליטה.
* **פלגת הכשרות [[ספינת טילים|סטי"ל]]** - בית ספר למגמות אלקטרוניקה, בית ספר למקצועות מכונה, בית ספר למקצועות נשק וימאות ובית ספר למקצועות גילוי ניווט וקשר.
* **פלגת הכשרות טכני חוף** - בית ספר  מכשיר טכנאים לתחזוקת אמצעי הלחימה הזעירה, בית ספר אלקטרוניקה המכשיר טכנאים בתחום המחשוב המבצעי, מערכות נשק, טילים ומערכות אלקטרו-אופטיות. בית ספר למודיעין ימי, בית ספר לוגיסטיקה, בית ספר אבטחה ובית ספר לרפואה ימית.
* **בית ספר לקצינים** - בית ספר לחובלים והשלמות קצינים חייליות.
***פלגת הכשרות צוללן** - מכשיר את המתנדבים במקצועות השונים להפעלת צוללות.
* בית הספר לפיקוד ימי - במכשיר קציני מחלקות בספינות הטילים ומפקדים לכלי שיט בפלגות הבט"ש.
* **צור- ים** - בית ספר תיכון המכשיר במקצועות הטכניים בתפעול כלי שיט של חיל הים.
## פינוי הבסיס
בסוף שנות ה-90 של המאה ה-20 ביקשה עיריית חיפה לקדם תוכנית להקמת . פעילי איכות הסביבה התנגדו לתוכנית, שכללה יבוש שטח ים נרחב, לצורך בינוי שיממן את הקמת המרינה. החברה להגנת הטבע הציעה תוכנית חלופית שכללה את פינוי בה"ד חיל הים ובניית מרינה בשטח שמולו, שאינו נגיש לציבור. שהבינוי בשטח הבסיס ישמש כעורף למרינה ויממן את הקמתה. בינואר 2003 הציג גם מינהל מקרקעי ישראל תוכנית לפיתוח בת גלים הכוללת את פינוי הבסיס. במאי 2008 אישרה ועדת המקומית לתכנון ובנייה בחיפה הקמת שכונה בת 1,000 יחידות דיור בשטח בה"ד חיל הים, בתכנון של האדריכל החיפאי בנימין אייזק. אולם התוכנית לא קיבלה תוקף, ומשרד הביטחון סירב לחתום על הסכם לפינוי הבסיס. בשנת 2015 הועברה התוכנית לוועדה הארצית לתכנון ולבנייה של מתחמים מועדפים לדיור, מתוך תקווה כי קידומה המהיר ישמש כמנוף לחידוש המשא ומתן עם משרד הביטחון, אך היא לא קידמה את התוכנית.

בסוף 2017 סוכם כי בסיס חיל הים יפנה רק את רצועת החוף שאותה הוא תופס לאורך חוף הים, כך שייווצר לראשונה רצף של טיילת, בחזית הים מהחוף השקט, דרך החוף של הבסיס, חוף בת גלים ועד לחופים הדרומיים של העיר. בניית הטיילת החלה בשנת 2018, רובה הושלם, ובאוגוסט 2020 הוחלט לקרוא לה על שם חולדה גורביץ, אולם חיל הים חזר בו מההסכם ומסרב לפנות קטע מהחוף לצורך השלמת הטיילת.

## גלריה

קובץ:DoriChovlim1955.jpg|הרמטכ"ל יעקב דורי מבקר בבה"ד חיל הים במהלך טקס סיום קורס חובלים ד' 1955.
קובץ:PnimiaElectronica.jpg|הדרכת שוחרי הפנימייה לאלקטרוניקה בבה"ד חיל הים.
קובץ:Imageserver (1).jpg|הרמטכ"ל משה דיין בביקור בבסיס ההדרכה.
קובץ:DayanNitsanBotser7061972.jpg|שר הביטחון משה דיין מבקר בבסיס ההדרכה בארוח מפקד חיל הים אברהם בוצר ומפקד בית הספר לקצינים יעקב ניצן, 7 ביוני 1972.
קובץ:MifrasiotRoshHanikra.jpg|מפרשיות של בה"ד חיל הים ליד צוקי ראש הנקרה
קובץ:MotaShabtaiSela.jpg|הרמטכ"ל מרדכי גור מקבל הצדעה מסא"ל שאול סלע ולידו מפקד הבה"ד אל"ם שבתאי לוי, 1974.
File:GurTelemShabtai1975.jpg|הרמטכ"ל מרדכי גור עם מפקד חיל הים בנימין תלם ומפקד בה"ד חיל הים שבתאי לוי בטקס סיום קורס חובלים.
File:VardaEducationInstructor61978.jpg|ורדה נגדת שיטות הדרכה בבה"ד חיל הים, 1978.
File:ElectronicWiringCourse61978.jpg|מתלמדות חיווט מכשירים בבה"ד חיל הים, 1978.
קובץ:BeginCoralRonenGreenberg2071981.jpg|במהלך טקס סיום קורס חובלים - ראש הממשלה מנחם בגין חושף את דרגות של החובל המצטיין רונן גרינברג, לידו מפקד הבה"ד יצחק קוראל אלמוג 2 ביולי 1981.
קובץ:PrizeRamatcalCosherKravitoBahad2006.jpg|הרמטכ"ל דן חלוץ מעניק פרס כושר קרבי שנת 2005 לבה"ד חיל הים.
קובץ:PrizeRamatcal2016December.jpg|מפקד בה"ד חיל הים, אל"ם יובל אילון מקבל פרס הרמטכ"ל מרב-אלוף גדי איזנקוט, דצמבר 2016.


## מפקדי הבסיס
דרגת המפקד - מהקמת הבסיס ועד שנת 1971 היה תקן מפקד הבסיס קצין ים בדרגת סא"ל. משנה זו ואילך הועלה התקן לאל"ם.

## מקורות וקריאה נוספת
* משה אורון, '''מתקן תרגול טאקטי''', 'מערכות ים' 104, יולי 1971, עמ' 16.
* יוסף ירבלום ואריה דובלין, '''הפנימיה לאלקטרוניקה''', 'מערכות ים' 105, אוקטובר 1971, עמ' 28
* רס"ן אלי, '''בסיס הדרכה של חיל הים''', 'מערכות ים' 107–108, מרץ 1972, עמ' 56.
* רפיקי, '''בה"ד - קמפוס במדי צבא''', 'בין גלים' יוני 1974, עמ' 2.
* בתיה שם-אל, '''מדסית בפעולה''', 'בין גלים' אפריל 1975, עמ' 20.
* אמנון שפי. **12 פרויקטים לקליטת 12 הסטי"לים**, המרכז לחקר מדיניות ואסטרטגיה ימית, אוניברסיטת חיפה, אוקטובר 2023, עמ' 58.

## קישורים חיצוניים

* 
* א. ג. '''מחנה בת גלים''', 'חיל הים' חוברת ג' ספטמבר 1948, עמ' 31.
* ימאי, '''בסיס הדרכה של חיל הים''', 'מערכות ים' כ"ט, יוני 1956, עמ' 20–27.
* מאיר שפיר, '''בבסיס ההדרכה''', "מערכות ים" 95, אוגוסט 1969, עמ' 19.
* 
* סא"ל ש,	[מאמ"נים בשירות הצי'''](https://beingalim.files.wordpress.com/2021/01/1984-7-bingalim-162.pdf	'''דמיינים),	'בין גלים' 162 יולי 1984 עמ'	32.
* אריה קיזל,	[סוף מנערים אבק - בבה"ד משנים תוכניות לימוד'''](https://beingalim.files.wordpress.com/2021/01/beingalim165june1985.pdf	'''סוף),	'בין גלים' 165 יוני 1985 עמ'	12.
* רותי רודנר,	[המדריך עוד שלב בפרויקט ההדרכה בבהד'''](https://beingalim.files.wordpress.com/2021/02/1987-10-beingalim-172.pdf	'''יום),	'בין גלים' 172 אוקטובר 1987, עמ'	20.
* רענן צ'רבינסקי,	[ראש התורן ואדמה סביב - המרכז החדש לתרגול טקטי בבה"ד'''](https://beingalim.files.wordpress.com/2021/02/1988-6-bg-174.pdf	'''על),	'בין גלים' 174 יוני 1988 עמ'	8.
* סיגל בוכריס ואבי אובל,	[האימון הסימולטורים בבה"ד''' וגם '''סיום קורס נגדי משמעת'''](https://beingalim.files.wordpress.com/2021/02/1989-4-bg-177.pdf	'''מתקני), 'בין גלים' 177 אפריל 1989 עמ'	22 ו-27.
* סיגל בוכריס ואבי אובל,	[המת"ט החדש'''](https://beingalim.files.wordpress.com/2021/02/1989-8-bg-178.pdf	'''חנוכת),	'בין גלים' 178 אוגוסט 1989 עמ'	14.
* סיגל בוכריס,	[מסוג אחר'''](https://beingalim.files.wordpress.com/2021/02/1989-11-bg-179.pdf	'''הדרכה),	'בין גלים' 179 נובמבר 1989 עמ'	14.
* סיגל בוכריס ואבי אובל, [אש במאמ"ן''' וגם '''טל קאופמן מדריכת פי"ם במילואים'''](https://beingalim.files.wordpress.com/2021/02/1990-4-bg-180.pdf	'''בקרית),	'בין גלים' 180 אפריל 1990 עמ'	44 ו-58.
* אריה קיזל ושני פייס,	[מבראשית במעגן הסירות בבה"ד''', וגם '''עלה ים" איך מסיימים קורסים בחיל הים''' וגם '''אולפן וידאו בבה"ד'''](https://beingalim.files.wordpress.com/2021/02/1990-8-bg-181.pdf	'''ימאות), "בין גלים" 181 אוגוסט 1990, עמ'	53, 54	ו-68.
* אילנית פנר,	[הים''' בהד חיל הים מסייע לילדים חולי סרטן ברמב"ם](https://beingalim.files.wordpress.com/2021/02/2001-10-bg.pdf	'''ילדי), "בין גלים" גיליון 1 אוקטובר 2001 עמ'	68.
* רוז בראל,	[הים - בית ספר "צור ים"'''](https://beingalim.files.wordpress.com/2021/02/2009-12-bg.pdf	'''ילדי),	"בין גלים", דצמבר 2009, עמ'	8.
* רוז בראל ורז שרגא,	[בצוללת - הסימולטור'''](https://beingalim.files.wordpress.com/2021/03/2010-10-bg.pdf	'''כמו),	"בין גלים", אוקטובר 2010, עמ'	42.
* עדו נויהאוז,	[מסע - מלח ים והרבה פאסון קורס דבורנים'''](https://beingalim.files.wordpress.com/2021/03/2010-10-bg.pdf	'''יומן),	"בין גלים", אוקטובר 2010, עמ'	58.
* אנני אלרועי,	[השער הראשי של חיל הים'''](https://beingalim.files.wordpress.com/2021/03/2014-5-bg.pdf	'''הבה"ד),	'בין גלים' מאי 2014, עמ' 59.
* אנני אלרועי,	[לסימולטור -מערך הסימולטורים בבה"ד חיל הים'''](https://beingalim.files.wordpress.com/2021/03/2014-10-bg.pdf	'''המצטינות),	"בין גלים", אוקטובר 2014, עמ'	52.
* אנני אלרועי,	[נועם - סמי צמח מפקד בה"ד'''](https://beingalim.files.wordpress.com/2021/02/2015-9-bg.pdf	'''בדרכי),	"בין גלים", ספטמבר 2015, עמ'	44.
* אוראל אלחדד וברית אלמוג,	[הסימולטורים של זרוע הים''' וגם '''צור ים - כשחזון הופך למציאות'''](https://beingalim.files.wordpress.com/2021/03/2017-5-bg.pdf	'''מהפכת),	"בין גלים", מאי 2017, עמ'	14 ו-47.

## ביאורים

## הערות שוליים

קטגוריה:בת גלים
קטגוריה:בסיסי חיל הים
בה"ד
קטגוריה:חיפה: מבנים
חיל הים